‘गुमशुदा’ आले कालमै च इक बारी उन्दा फोटू छपेया हा। मते चिरें उन्दे कन्ने झत्त होई तां कालमै आला फोटू चेत्ता उठी आया। उयै मूंह-मुहान्दरा हा, उयै चाल-ढाल ही। फर्क सिरफ मुंडी ते क्याड़ी दे उप्परें-उप्परें आया हा। मूंहां पर बेह स्यउआ आलियां झुरड़ियां, ते सिरै पर धौलें। धौलें च इक नीली नेई झोन ही। झुरडियें दे गब्बै करेले आलियां डब्ब-खड़ब्बां ते कसैलापन हा। अक्खियें च रोह हा। उज्जड़ी दी फसलै साईं उन्दी डाट-फाट ही। बोले, “दिक्खेया, ए रेमण्ड दी पैंट ही। कमीच भवानी मिल्ज अजुध्या दी ही।”